52. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/1122 της 30 Ιαν./10 Φεβρ. 1975 (ΦΕΚ Β’ 146) Περί καθορισμού της διαδικασίας επιλογής και διορισμού των προς ειδίκευσιν ιατρών και της πληρώσεως των αντιστοίχων θέσεων των Νοσηλευτικών ιδρυμάτων Ν.Δ. 2592/53. Καθορίζομεν την διαδικασίαν επιλογής των προς ειδίκευσιν ιατρών και την τοιαύτην πληρώσεως των αντιστοίχων θέσεων ειδικευμένων βοηθών περί ων τα Β.Δ. 644/65, 896/65, 326/73 και των τυχόν συσταθησομένων νέων τοιούτων, των Νοσηλευτικών Ιδρυμάτων Ν.Δ. 2592/53 ως κάτωθι: (Αντί της σελ. 158, 23) Σελ. 158, 23(α) Τεύχος 572- Σελ. 131 Προσωπικό Νοσηλευτικών Ιδρυμάτων 34.Β.β.49-52 1.Τρόπος πληρώσεως: α)Η πλήρωσις των κενών και των εκάστοτε  κενουμένων  θέσεων   ειδικευομένων  βοηθών  ιατρών των Νοσηλευτικών Ιδρυμάτων Ν.Δ. 2592/53 ενεργείται επί θητεία δι’ αποφάσεως ημών, διά χρόνον όσον απαιτεί η άσκησις του διοριζομένου ή δι’ όσον χρόνον παρέχει άσκησιν η Κλινική, το εργαστήριον κ.λ.π. εις την οποίαν τοποθετείται ο ιατρός. β)Η απόφασις διορισμού δημοσιεύεται εν περιλήψει διά της Εφημερίδος της Κυβερνήσεως και εν συνεχεία ανακοινούται εις τον διορισθέντα και το ίδρυμα. 2.Διαδικασία-Επιλογή: α)Οι ενδιαφερόμενοι προς διορισμόν δι’ ειδίκευσιν εις κενάς θέσεις ειδικευομένων βοηθών, υποβάλλουν εις την Δ/νσιν Διοικητικού Τμήμα Β’ του Υπουργείου προκειμένου περί Νοσοκομείων Αθηνών-Πειραιώς και εις την Δ/νσιν Κοιν. Υπηρεσιών Θεσ/νίκης διά τα Νοσοκομεία Θεσ/νίκης αίτησιν μεθ’ απάντων των υπό των σχετικών διατάξεων προβλεπομένων δικ/κών, πλέον δε τούτων και πιστοποιητικόν προηγουμένης ασκήσεως αυτών διά τους εκ τούτων επιθυμούντας διορισμόν προς συνέχισιν ειδικεύσεως. β)Εις την αίτησιν διορισμού οι ενδιαφερόμενοι ιατροί δέον όπως μνημονεύουν συγκεκριμένως την ειδικότητα ήν επιθυμούν να αποκτήσουν την κλινικήν ή εργαστήριον εις ο επιθυμούν να ειδικευθούν ως και το ΄Ιδρυμα εις ό ανήκει η Κλινική ή το Εργαστήριον. γ)Ο διορισμός εις τας κενάς θέσεις ειδικευομένων βοηθών θα ενεργήται βάσει σειράς προτεραιότητος, λαμβανομένης εκ της ημερομηνίας υποβολής υπό των ενδιαφερομένων να ειδικευθούν Ιατρών αιτήσεως και συγκεκριμένως εκ του αριθμού πρωτοκόλλου και της ημερομηνίας, καθ’ ην επρωτοκολλήθη η αίτησις. δ)Αι υποβαλλόμεναι αιτήσεις διορισμού θα καταχωρούνται εις ειδικόν βιβλίον τηρούμενον προκειμένου διά Νοσοκομεία Αθηνών-Πειραιώς υπό της Δ/νσεως Διοικητικού του Υπουργείου, διά δε τα Νοσοκομεία Θεσ/κης υπό της Δ/νσεως Κοιν.Υπηρεσιών Θεσ/κης. Εις τα βιβλία ταύτα άτινα αριθμούμενα κατά σελίδας και μονογραφούμενα υπό της αρμοδίας υπηρεσίας θα περιλαμβάνωνται κεχωρισμένως τα Νοσοκομεία και αι αντίστοιχοι Κλινικαί εργαστήρια, ιατρεία ή Τμήματα αυτών. ε)Ο διορισμός των υποβαλλόντων αιτήσεις θα ενεργήται κατά την ως άνω καθοριζομένην σειρά προτεραιότητος ευθύς ως αναφέρονται υπό των Νοσηλευτικών ιδρυμάτων κεναί θέσεις, ειδικώς η Δ/νσις Κοιν. Υπηρεσιών Θεσ/κης προς ταχείαν περαίωσιν του διορισμού, μετά τον έλεγχον των δικ/κών των υποψηφίων και την ύπαρξιν αντιστοίχου κενής θέσεως ειδικευομένου θα αποστέλλη ταύτα μετά σχετικής προτάσεως εις την Δ/νσιν Διοικητικού του Υπουργείου διά την έκδοσιν της τελικής αποφάσεως διορισμού και την προώθησιν διά τα περαιτέρω. Σελ. 158, 24(α) Τεύχος 572- Σελ. 132 ς)Τα ιδρύματα υποχρεούνται όπως αναφέρουν τηλεγραφικώς μέχρι της 2ας εκάστου μηνός τα μεν Αθηνών-Πειραιώς εις Δ/νσιν Διοικητικού Τμήμα Β’ τα δε Θεσ/νίκης εις την Δ/νσιν Κοιν. Υπηρεσιών Θεσ/κης τας μέχρι 31ης του προηγουμένου μηνός κενάς θέσεις ειδικευομένων βοηθών. ζ)Οι ενδιαφερόμενοι θα λαμβάνουν γνώσιν των εκάστοτε κενών θέσεων ως και του αριθμού των υποψηφίων διά ταύτας την 10ην εκάστου μηνός διά πίνακος ανηρτημένου εις την αίθουσαν εξυπηρετήσεως κοινού του Κεντρικού Καταστήματος του Υπουργείου Κοιν. Υπηρεσιών εις την Δ/νσιν Κοιν. Υπηρεσιών Θεσ/κης προκειμένου περί των θέσεων των Νοσοκομείων ταύτης. η)Προκειμένου περί ιατρών αιτούντων διορισμόν διά προκαταρκτικήν άσκησιν μικροτέραν του έτους η πρόσληψις τούτων θα διενεργήται διά προσωρινών προσλήψεων υπό του Διοικητικού Σ/λίου εκάστου Ιδρύματος, εις ο διαβιβάζωνται τα σχετικά δικ/κά υπό των αρμοδίων ως άνω Δ/νσεων. θ)Εκκρεμούσαι αιτήσεις ιατρών εις τας Γραμματείας των Επιστημονικών Συμβουλίων διά πλήρωσιν επί θητεία θέσεων ειδικευομένων βοηθών Νοσηλευτικών Ιδρυμάτων Ν.Δ. 2592/53 εις άς οι ενδιαφερόμενοι έχουν τοποθετηθή δι’ αποφάσεως ημών, θα διαβιβασθούν εις την Δ/νσιν Διοικητικού, ίνα αύτη χωρήση κατά την εν παρ. 1 οριζομένην διαδικασίαν εις τον διορισμόν αυτών, τηρουμένης απαρεγκλήτως της σειράς προτεραιότητος. Η παρούσα δημοσιευθήτω διά της Εφημερίδος της Κυβερνήσεως. 34.Β.β.52 Προσωπικό Νοσηλευτικών Ιδρυμάτων 